བོད་ཀྱི་དེང་རབས་རྩོམ་རིག་གིས་ལོ་རྒྱུས་དང་དངོས་ཡོད་འབྲེལ་མཚམས་ཀྱི་སྲུབ་གསེང་ནས་རང་ཉིད་འཚོ་གནས་དང་འཕེལ་རྒྱས་ཀྱི་མདུན་ལམ་དང་།ཡང་ན་ཁྱིམ་གཞིས་གསར་པ་འཚོལ་ཞིབ་བྱེད་བཞིན་ཡོད་པ།དཔེར་ན།དོན་འགྲུབ་རྒྱལ་གྱི་ལྷུག་རྩོམ་རྐང་ལམ་ཕྲ་མོ་ལས་གཏམ་དཔེའི་ཚུལ་དུ་མདུན་ལམ་གྱི་གཞུང་ལམ་ཆེན་མོར་བློ་ཁ་ཕྱོགས་པའི་འདུན་པ་དང་།ཡི་དམ་ཚེ་རིང་གི་སྙན་རྩོམ་ལམ་ཞེས་པས་སྙན་ངག་ལ་བརྟེན་ནས་མདུན་ལམ་འཚོལ་པ་དང་།དཔའ་དར་གྱི་སྙན་རྩོམ་རི་མཐོན་པོའི་ལམ་རྒྱུན་རིང་བ་ཞེས་པས་མདུན་ལམ་ཐག་རིང་ཞིང་དཀའ་ཚེགས་ཆེ་བར་བསྟན་པ་དང་།ཉི་མའི་སྙན་རྩོམ་ལྷ་ཡུལ་གྱི་བགྲོད་ལམ་ཞེས་པས་བགྲོད་ལམ་འཚོལ་མཁན་གྱི་ལྷག་བསམ་དང་ལམ་འཚོལ་བའི་སོམ་ཉིའི་རང་བཞིན་མཚོན་པ།དཔེར་ན།གནའ་བོའི་དབུས་ལམ་ནི་ཐག་རིང་དཀའ་ཚེགས་ཆེ་ལ་ཐོན་དཀའ་ཞིང་ཡིད་ཆེས་ནམ་ཡང་མི་འདོར་བ་ལྟ་བུ།བཀྲ་ཤིས་ཟླ་བའི་སྒྲུང་རྩོམ་ཕྱིར་ལོག་ལམ་ཀའི་མཚན་མོའི་གླུ་ཆུང་དང་ལྷ་སར་འགྲོ་བའི་ལམ་བཀྲ་ཤིས་ཟླ་བའི་སྒྲུང་རྩོམ་ཕྱོགས་བསྒྲིགས།རྩོམ་པ་པོའི་དཔེ་སྐྲུན་ཁང་ནས་ལོའི་ཟླ་པར་པར་སྐྲུན་བྱས།ཞེས་པར་གཞན་དང་མི་འདྲ་བར།འཆར་ཡན་དང་སྤྲོ་སྣང་འཁོར་ཞིང་ཡིད་ཆེས་ཀྱི་སེམས་དང་ལྡན་པར་འདུགབགྲོད་ལམ་གསར་བའི་འཚོལ་ཞིབ་ནི་ཧ་ཅང་དཀའ་ཚེགས་ཆེ་ཞིང་མི་རབས་དུ་མས་སྲོག་དང་བསྡོས་དགོས་པ་ཞིག་ཡིན།ཨ་ལེའི་རི་སྟོང་ཞེས་པའི་སྒྲུང་རྩོམ་ནི་དཔེའི་རྣམ་པར་བཀོད་པའི་སྒྲུང་ཞིག་ཡིན་ཏེ།དཀྱུས་སྡེའི་མི་རྣམས་འཚོ་བར་དཀའ་ངལ་ཐེངས་མང་བྱུང་བའི་ཚེ་ཁོང་ཚོས་གནའ་གཏམ་ནང་གི་གནའ་པོའི་རྒྱལ་ཁབ་སྟེ།སྐྱོད་ལུང་བྱ་བ་འཚོལ་དུ་ཕྱིན་པའི་གཏམ་རྒྱུད་ཅིག་བཤད་པ་ལྟར།གནའ་པོའི་གཏམ་རྒྱུད་ཀྱིས་དངོས་ཡོད་སྐྱོབ་མི་ཐུབ་ཅིང་།དེ་ཡང་ཕུགས་བསམ་གྱི་སྐུལ་མ་ཞིག་ཡིན།ང་ཚསོ་ཤེས་དགོས་པ་ནི་ལོ་རྒྱུས་དང་དངོས་ཡོད་ད་ལྟ་གཅིག་ཏུ་སྒྲིལ་ཡོད་དེ།དེ་རིང་ན་ལོ་རྒྱུས་ཀྱི་རྒྱུན་མཐུད་ཅིག་ཡིན་པས།དེ་རིང་གི་ལམ་ཡང་ཁར་སང་གི་ལམ་ནས་འགྲོ་དགོས་ཏེ།རང་ཉིད་ཀྱི་རྐང་འོག་ནས་འགྲོ་དགོས་པ་ལས་ཕྱིར་ལྡོག་ཏུ་འགྲོ་མི་རུང་ངོ་།།དེང་དུས་བོད་ཀྱི་རིག་གནས་པ་དང་རྩོམ་པ་པོ་ཐུན་མོང་གིས་མ་རིགས་ཀྱི་མདུན་ལམ་འཚོལ་ཞིབ་དང་བསམ་གཞིགས་ཟབ་མོ་བྱ་དེ་བཞིན་ཡོད་དེ།དུས་རབས་ཉེར་གཅིག་པའི་ནང་ཚུལ་ཇི་ལྟར་དུ་བོད་ཀྱི་ཕུལ་དུ་བྱུང་བའི་སྲོལ་རྒྱུན་རིག་གནས་དང་དེང་རབས་ཚན་རིག་ལག་རྩལ་ཕན་ཚུན་འོས་མཐུན་དུ་འབྲེལ་ཏེ་འཕེལ་རྒྱས་གཏོང་བ་དང་།ཤེས་རིག་རྒྱས་ཤིང་དམངས་གཙོ་དང་བདེ་སྐྱིད་ལྡན་པའི་བོད་ཁུལ་གསར་པ་འཛུགས་སྐྲུན་བྱེད་རྒྱུ་ནི་ལས་དོན་ཡོངས་ཀྱི་ཡང་སྙིང་དུ་འཛིན་པའི་བོད་ཀྱི་དེང་རབས་རྩོམ་རིག་གི་འཕེལ་རྒྱས་ཀྱི་མདུན་ལམ་གསར་པ་འཚོལ་བར་བརྩོན་དགོས་པར་སྨོས་མ་དགོས་པའོ།།